ไทยพาณิชย์ประกันจัดเต็มปันผล30บ.
ไทยพาณิชย์ประกันชีวิต จ่ายปันผลงวดปี 2554 สูงสุดเป็นประวัติการณ์หุ้นละ 30 บาท
17 เม.ย. 2555

ไทยพาณิชย์ประกันชีวิต จ่ายปันผลงวดปี 2554 สูงสุดเป็นประวัติการณ์หุ้นละ 30 บาท 
นายวิพล วรเสาหฤท กรรมการผู้จัดการใหญ่ บริษัท ไทยพาณิชย์ประกันชีวิต (SCBLIFE) เปิดเผยว่า ที่ประชุมคณะกรรมการบริษัทเมื่อวันที่ 11 เม.ย.ที่ผ่านมา ได้มีมติเสนอที่ประชุมสามัญผู้ถือหุ้น ครั้งที่ 1/2555 อนุมัติจ่ายเงินปันผลประจำปี 2554 ให้แก่ผู้ถือหุ้นในอัตราหุ้นละ 30 บาท คิดเป็นจำนวนเงินปันผลทั้งสิ้น 1,995 ล้านบาท 
นายวิพล กล่าวว่า การจ่ายเงินปันผลในอัตราหุ้นละ 30 บาท ถือว่าเป็นอัตราที่สูงที่สุดในประวัติ ศาสตร์ของบริษัท เป็นผลจากผลประกอบการในปี 2554 ของบริษัทเติบโตอย่างแข็งแกร่ง 
สำหรับผลประกอบการทางการเงินในงวดปี 2554 มีกำไรสุทธิทั้งสิ้น 2,499 ล้านบาท เพิ่มขึ้นจากปีก่อนหน้า 18% กำไรสุทธิต่อหุ้นอยู่ที่ 37.58 บาท ด้านกำไรสะสมขยับจาก 5,516 ล้านบาท ในปี 2553 มาอยู่ที่ 7,498 ล้านบาท มีรายได้รวมทั้งสิ้น 33,377 ล้านบาท เติบโต 23% จากปีก่อน